b'\n_START_ARTICLE_\nRooma (televisiosarja)\n_START_SECTION_\nJuoni\n_START_PARAGRAPH_\nSarja k\xc3\xa4sittelee tasavallan lopunajan Roomaa, jossa poliittisen j\xc3\xa4rjestelm\xc3\xa4n ep\xc3\xa4vakaus johtaa lopulta perinteisen harvainvallan korvautumiseen yksinvallalla. Sarjassa k\xc3\xa4sitell\xc3\xa4\xc3\xa4n sek\xc3\xa4 historian merkkihenkil\xc3\xb6iden vaiheita ett\xc3\xa4 fiktiivisten "tavallisten" roomalaisten el\xc3\xa4m\xc3\xa4\xc3\xa4._NEWLINE_Ensimm\xc3\xa4inen kausi kuvaa Julius Caesarin yhteenoton Pompeiuksen ja optimaattien kanssa. Gallian sodasta palaava Caesar kielt\xc3\xa4ytyy luopumasta legioonistaan ja alkaa verinen sis\xc3\xa4llissota. Caesar voittaa sodan, mutta tulee murhatuksi tasavaltalaisten attentaatissa. Samalla kuvataan nuoren Octavianuksen kasvua uralla, joka johtaa h\xc3\xa4net lopulta Rooman ensimm\xc3\xa4iseksi keisariksi.'